==Uddannelse og karriere==
Mads Melbye er uddannet [[læge]] i 1984 og [[dr.med.]] fra 1988. Fra 1991 til 2020 var Mads Melbye ansat på [[Statens Serum Institut]], hvor han først var [[overlæge]] med ansvar for overvågning og udbrud af [[smitsom]]me [[sygdom]]me. I 1992 blev han udnævnt til [[professor|forskningsprofessor]] og bidrog til etableringen af ''Center for [[Epidemiologi]]sk [[Grundforskning]] (DESC)'', der modtog støtte fra [[Danmarks Grundforskningsfond]]. Han blev i 2004 medlem af Statens Serum Instituts direktion og etablerede i 2012 [[Danmarks Nationale Biobank]]<ref>[https://dagensmedicin.dk/seruminstituttet-abner-national-biobank/ Seruminstituttet åbner national biobank]. [[Dagens Medicin]], 21. marts 2012. Hentet 16. august 2021.</ref> med bevillinger fra [[Novo Nordisk Fonden]], [[Lundbeckfonden]] og infrastrukturmidler fra [[Forskningsministeriet]]. I perioden fra 2016<ref>[https://www.ssi.dk/aktuelt/nyheder/2016/2016_08-ny-direktoer Mads Melbye er udpeget som ny administrerende direktør for Statens Serum Institut]. [[Statens Serum Institut]], 8. september 2016. Hentet 16. august 2021.</ref> til 2020 var Melbye administrerende direktør for Statens Serum Institut.
Levende_personer Personbillede_savnes Erhvervsliv